Dunakeszi Város Önkormányzat Képviselő-testületének

**6/2015. (II.27.) számú önkormányzati rendelete a gyermekétkeztetési és egyéb étkezési térítési díjak megállapításáról**

(egységes szerkezetben)

Dunakeszi Város Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) és (2) bekezdéseiben kapott felhatalmazás alapján, az Alaptörvény 32. cikk (2) bekezdésében és Magyarország helyi Önkormányzatairól szóló 2011. évi CLXXXIX. törvény 13. § (1) bekezdés 8. pontjaiban meghatározott feladatkörében eljárva az alábbi rendeletet alkotja:

1. **§**

A rendelet hatálya kiterjed Dunakeszi város közigazgatási területén az Önkormányzat által fenntartott bölcsődékben és óvodákban valamint az Önkormányzat által működtetett iskolákban az étkezést igénybe vevő gyermekekre, és az étkezést igénybe vevő ezen intézményekben foglalkoztatott személyekre, a térítési díj fizetésre kötelezettekre, továbbá a gyermekétkeztetés szolgáltatást nyújtókra, valamint a külső vendégétkezőkre.

1. **§**
2. Dunakeszi Város Önkormányzata a nappali ellátási biztosító gyermekjóléti és köznevelési intézményekben igénybe vehető étkeztetést (továbbiakban: gyermekétkeztetés) vásárolt szolgáltatás útján biztosítja.
3. A gyermekétkeztetés intézményi térítési díját az Önkormányzat állapítja meg a vonatkozó jogszabályban foglaltak alapján. A gyermekétkeztetés személyi térítési díját a gyermekétkeztetésért felelős intézmény vezetője (továbbiakban: intézményvezető) állapítja meg a vonatkozó jogszabályok alapján a vonatkozó jogszabályok szerinti normatív kedvezmények figyelembevételével.
4. Az Önkormányzat a normatív kedvezményeken felül étkezési támogatásban részesíti az arra rászorulókat Dunakeszi Város Önkormányzat Képviselő-testületének a szociális rászorultságtól függő pénzbeli és természetbeni támogatásokról, valamint a személyes gondoskodást nyújtó szociális és gyermekjóléti ellátásokról szóló 5/2015. (II.27.) Önkormányzati rendelete 21. §-ában foglaltak szerint.
5. **1**Bölcsődében csak egész napos ellátás vehető igénybe.
6. **1** Az óvodában az egész napos ellátást igénybe vevők esetén a teljes étkezés, az iskolában a napközi otthonos rendszerben tanulók esetén az ebéd igénybevétele kötelező, ha a szülő (törvényes képviselő) ettől eltérően nem rendelkezik, és erről – írásban – nem nyilatkozik. Ez utóbbi esetben a szülő feladata és felelőssége a gyermek számára az életkorának megfelelő étkezés biztosítása.
7. Az iskolában a napközi otthonos rendszerben tanulók esetén az ebéd igénybevétele kötelező.
8. Nem vonatkoznak a (4) és (5) bekezdésben foglaltak arra a gyermekre, akinek betegsége miatt olyan speciális étrendre van szüksége, amely részére az étkezés keretén belül nem biztosítható.
9. Az étkezés igénybevételére irányuló kérelmet az egész napos ellátást igénybevevők az intézményvezető részére nyújtják be, az arra rendszeresített formanyomtatványon.

Az egész napos ellátást igénybe vevők étkezése megszűnik, a szülő vagy a törvényes képviselő erre irányuló - az intézményvezetőhöz benyújtott – nyilatkozatával. Az igénybevétel megszűnésének hatálya a nyilatkozat benyújtását követő nap.

1. Az étkezés igénybevételére vonatkozó jogviszony – az egész napos ellátást igénybe vevők kivételével - a térítési díj megfizetésével jön létre.

Amennyiben az étkezési térítési díj megfizetése határidőre nem történik meg az étkezés igénybevételére vonatkozó jogviszony – az egész napos ellátást igénybe vevők kivételével – az előző időszakra megfizetett térítési díj utolsó napjával megszűnik.

1. Az étkezés igénybevétele átmenetileg lemondható az étkezést igénybe vevő
2. betegsége,
3. családtagjaival közös programban részvétele,
4. egyéb ok miatt.
5. Az étkezést a lemondással érintett napot megelőző nap reggel 9 óráig lehet lemondani telefonon vagy személyesen a szolgáltatást nyújtónál vagy a szolgáltatást nyújtó elektronikus rendszerén keresztül.
6. **§**
7. A gyermekétkeztetés intézményi térítési díjának napi összegét e rendelet 1. melléklete tartalmazza.
8. Az étkezésért fizetendő térítési díjat előre kell megfizetni, a tárgyhónapot megelőző hónap 20. napjáig.
9. Amennyiben a térítés díj fizetésre kötelezett határidőben nem tesz eleget a fizetési kötelezettségének az intézményvezető a vonatkozó szakmai jogszabályban foglaltak szerint jár el.
10. Meg kell szüntetni az étkezés biztosítását, ha az igénybevevő tanulói jogviszonya illetve bölcsődei, óvodai ellátása az intézményben megszűnt,
11. Meg kell szüntetni az étkezés biztosítását, ha az igénybevevőnek, a szülőnek (törvényes képviselőnek) 60 napon túli étkezési térítési díj fizetési kötelezettsége keletkezett.
12. **§**
13. Ez a rendelet 2015. március 1-jén lép hatályba.
14. Az e rendeletben nem szabályozott egyéb kérdésekben a szociális igazgatásról és szociális ellátásokról szóló 1993. évi III. törvény és a gyermekek védelméről és a gyámügyi igazgatásról szóló 1997. évi XXXI. törvény, illetve e törvények végrehajtására kiadott jogszabályok vonatkozó rendelkezései az irányadóak.

**Dr. Molnár György                                                Dióssi Csaba**

**jegyző                                                       polgármester**

Kihirdetési záradék:

Kihirdetve: 2015.(II.27.)

**Dr. Molnár György**

**Jegyző**

**Dr. Molnár György**

**Jegyző**

Egységes szerkezetbe foglalva 2016. június 01.

Dr. Molnár György

 jegyző

**1 Módosította a 3/2015. (IV.03.) Ör.**

**2 Módosította a 7/2016. (IV.07.) Ör.**

1. **melléklet 2**

**Étkezési térítési díjak**

**a gyermekek napközbeni ellátását nyújtó bölcsődei telephelyeken,**

**illetve a köznevelési intézményekben**

Érvényes: 2016. június 01. napjától

|  |  |
| --- | --- |
| ***Intézmény*** | ***Gyermekétkeztetés*** |
|  | *Térítési díj\** |
| *Bölcsőde* | **520,-Ft** |
| *Óvoda* | **510,-Ft** |
| *Általános iskola*napközis ellátás- tízórai- ebéd- uzsonna | **690,-Ft****120,-Ft****450,-Ft****120,-Ft** |
| *Gimnázium*- ebéd | **475,-Ft** |

 \*Az étkezési térítési díjak 27 %-os ÁFÁ-t tartalmaznak